cyanic-selkie/wikianc huggingface dataset:
Vrugbaarheid
Ondersoek
Dit geskied onder narkose en deur 'n klein snytjie. Dit is ook belangrik dat die slym van die baarmoedernek (serviks) ondersoek word. Dit gebeur ten tyde van ovulasie omdat die serviksslym slegs dan vir die binnedringing van die saadselle geskik is. By die Hühner-toets word binne 10 uur na die koïtus een druppel vog uit die vagina en uit die serviks ondersoek. Die vaginavog (skedevog) moet baie saadselle bevat wat grotendeels dood is omdat hierdie vog suur is, terwyl daar in die serviksvog baie beweeglike sperms moet voorkom.
Behandeling
Indien ovulasie nie voorkom nie, is dit dikwels moontlik om met ŉ medikament ovulasie op te wek (ovulasie-induksie). Indien die oorsaak van onvrugbaarheid by die man lê en geen ander behandeling moontlik is nie, kan kunsmatige inseminasie plaasvind. As gevolg van nuwe behandelingsmetodes word die aantal kinderlose huwelike voortdurend kleiner.
Bosbeesklou
In die somer dra dit geel blomme met swart tot maroen in die middel.
Mauritiaanse roepee
Muntstukke
In 1987 is 'n nuwe reeks munte ingevoer, wat vir die eerste keer nie die beeld van die monarg gedra het nie (Mauritius het eers 'n republiek geword in 1992), maar dié van Sir Seewoosagur Ramgoolam. Hierdie munte was 'n koper-bedekte staal vir die 1 en 5 sent (die 5 sent is aansienlik verklein), vernikkelde staal 20 sent en ½ roepee en koper-nikkel 1 en 5 roepees. Koper-nikkel 10 roepees is in 1997 bekendgestel. Munte tans in sirkulasie is die 1, 5 en 10 roepees.
Ozoroa obovata
Die boom se FSA-nommer is 374.
Dysidea chilensis
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1905 deur Thiele.
Eureka-diamant
Die klippie is op 12 Maart 1867 per koevert en poskoets gestuur na Atherstone wat die klippie as strooikleurige diamant geïdentifiseer het. Hy skat die waarde daarvan op £800 en stel toe die koloniale sekretaris, Richard Southey, in kennis van die diamant. Atherstone versoek ook dat die diamant op die Paryse tentoonstelling vertoon moet word. Die diamant word, op versoek van Southey, na die Franse konsul, Ernest Héritte, gestuur; dié was ook 'n amateur mineraloog. Héritte en Louis Hond, 'n juwelier, toets die diamant en bevestig die waarde as £500 ongeslyp en £800 geslyp. Hierna word die steen na die juweliersfirma Garrard & Co in Londen gestuur wat hulle bevinding bevestig.
Klas 35-200-diesellokomotief
Vervaardiger
Terwyl die eerste GMSA-groep gebou is, is 'n bestelling vir een Klas 35-200 GT18MC-lokomotief van AECI in Modderfontein, Johannesburg, ontvang. Aangesien dit dringende aflewering vereis het, is nr. 35-244 (werke nr. 100-19) van die SAR-bestelling by AECI afgelewer en het hul nr. 2, genaamd "AJ de Beer" geword. Die AECI-lokomotief, werke nr. 107-1, is toe na die SAR as nr. 35-244.
GE en GM-EMD ontwerpe
Die Klas 35-lokomotieffamilie bestaan uit vyf subklasse, die General Electric (GE) Klas 35-000 en die GM-EMD Klas 35-200, Beide vervaardigers het ook lokomotiewe vir die Suid-Afrikaanse Klasse 33, 34 en 36 vervaardig.
Inland Empire
Etimologie
Net soos die grense van die Inland Empire is ook die oorsprong van sy naam onseker. Dit is so vroeg soos April 1914 deur die plaaslike dagblad Riverside Enterprise (tans The Press-Enterprise) gebruik om na die streek te verwys. Moontlik is dit deur eiendomsagente vir bemarkingsdoeleindes bedink om potensiële klante na die streek te lok. Die naambestanddeel Inland verwys na die gebied se ligging in die binneland, sowat 60 myl (97 km) van Los Angeles en die Stille Oseaan af.
Iasos
Argeologie
Ander argeologiese vondste dek Geometriese, Hellenistiese en Romeinse tydperke deur die Bisantynse periode.
Inland Empire
Ekonomie
Suid-Kalifornië se Eerste Nasies (Indiane) trek eweneens voordeel uit die streek se ekonomiese opswaai en sy reputasie as 'n gebied vol van geleenthede vir ontspanning en vryetydsbesteding - die meeste van hul kasino's, wat bedags en snags groot skare dobbelaars lok, is hier geleë.
Faf de Klerk
Hy het sy debuut vir die Springbokke op 11 Junie 2016 gemaak in 'n verloortoetswedstryd teen Ierland op Nuweland. Hy was ook deel van Suid-Afrika se span tydens die Rugbywêreldbeker 2019.
Hertshoring
Hertshoring was ‘n bron van ammoniumkarbonaat. Dit is gebruik as ‘n rysmiddel in gebak (dus as bakpoeier) en as vlugsout.
In ou resepte vir spekulaas en Lebkuchen van Duitse en Skandinawiese oorsprong kom die bestanddeel hartshorn voor. Dit word beweer dat die gebruik van hartshorn die koekies meer donserig maak as by die gebruik van die moderne bakpoeier. As dit lugdig verpak word, sal die hertshoring nie sy krag as rysmiddel verloor nie.
Dysidea dakini
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1924 deur Dendy & Frederick.
Willie Wepener
Willie Wepener (gebore op 2 April 1981 in Newcastle) is 'n Suid-Afrikaanse rugbyspeler. Hy speel as haker vir die Lions in Superrugby en die Goue Leeus in die Curriebeker-reeks. Wepener het voorheen Clermont Auvergne, Griekwas, die Luiperds en die Blou Bulle verteenwoordig.
Nubië
Kerma
Teen die einde van Toetmoses I se bewind (1520 v.C.) was die hele Noord-Nubië geannekseer. Die Egiptenare het ’n nuwe administratiewe sentrum by Napata gebou en die gebied gebruik om goud en wierook te vervaardig. Nubiese goudvervaardiging het Egipte een van die primêre bronne van dié edelmetaal in die Midde-Ooste gemaak. Die primitiewe werktoestande van die slawe word deur Diodorus Siculus genoem – hy het later van die myne te sien gekry. Een van die oudste bekende kaarte is van ’n goudmyn in Nubië. Die Turynse Papiruskaart dateer van omstreeks 1160 v.C.; dit is ook een van die oudste padkaarte wat bewaar gebly het.
Poortjieskloofdam
Die Poortjieskloofdam in die Grootrivier verskaf besproeiingswater aan plase in die omgewing van Montagu.
Nubië
Achaemenidese tydperk
Strabo beskryf ’n botsing met die Romeinse Ryk waarin die Romeine die Nubiërs verslaan het. Volgens Strabo het Gaius Petronius (in dié tyd ’n Romeinse prefek van Egipte) met ’n groot leër suidwaarts opgeruk. Hulle het naby Thebe met die Koesjiete slaags geraak en hulle gedwing om na Koesj terug te trek. Petronius het toe ’n afvaardiging na die Koesjiete gestuur om oor ’n vredesooreenkoms te besluit en sekere eise te stel. Toe die Koesjiete ná drie dae nie reageer nie, het Petronius na die Koesjitiese stad Premnis (die hedendaagse Karanog) opgeruk. Van daar is hy na Napata, die tweede hoofstad naas Meroë, en het hy dit verwoes. Volgens Strabo het Petronius die inwoners gevange geneem.
Beta (letter)
Beta (hoofletter Β, kleinletter β) is die tweede letter van die Griekse alfabet. In die Griekse numeriese stelsel het dit 'n waarde van 2. Die Latynse B en die Cyrilliese В is van die Griekse beta afkomstig.
Ster van Suid-Afrika
Die diamant word in 'n peervorm geslyp en weeg nou 47,69 karaat. Die Hertog van Dudley koop dit vir £25 000. Op 2 Mei 1974 word die diamant vir £552 000 in Genève opgeveil.
Wayne Blair
Wayne Blair (gebore 28 November 1971) is 'n Australiese regisseur, akteur, en vervaardiger. Hy is bekend vir sy rolle in die rolprente The Sapphires (2012) en Septembers of Shiraz (2015).
Neopetrosia granulosa
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1925 deur Wilson.
Kulminasie
.
Pōtatau Te Wherowhero
Pōtatau Te Wherowhero (oorlede 25 Junie 1860) was 'n Maori-vegter, leier van die Waikato-stam, die eerste Maori-koning en die stigter van die Te Wherowhero-dinastie. Hy was eers net as Te Wherowhero bekend en het die naam Pōtatau ná sy troonbestyging in 1858 aangeneem. Namate dispute oor grond toegeneem het, het Te Wherowhero al hoe meer met die regering vasgesit.
Biografie
In 'n volgende oorlog teen die Ngāti Toa het hy groot verliese gelei. Vroeg in 1822 is hy byna gedood in 'n aanval deur die Ngāti Toa op die Waikato.
Vrede met die Ngāpuhi is in 1823 gesluit en die Waikato het na hulle grondgebied teruggekeer.
Waterpas
'n Waterpas is 'n boukundige instrument wat gebruik word om te bepaal of 'n vlak of lyn presies horisontaal (waterpas), of vertikaal is. Die benaming is waarskynlik van ou herkoms, en verwys na die feit dat stilstaande water se oppervlak altyd op 'n horisontale vlak lê. Die moderne waterpas is deur die Franse fisikus en skrywer Melchisédech Thévenot omstreeks 1661 uitgevind, alhoewel daar onsekerheid hieroor bestaan.
Gelon
Bevolking
Die dorp het 5 834 inwoners (2019). Feitlik almal is Tadjiks.
Differensiaalrekening
Die afgeleide is die verhouding (of eweredigheidssfaktor) tussen 'n nietig-klein verandering van die funksiewaarde as gevolg van 'n nietig-klein verandering van die invoerwaarde. Byvoorbeeld, as y=f(x) (so y is 'n funksie van x) dan kan die helling by 'n punt op die grafiek benader word deur:
Geskiedenis
Die hedendaagse bekende differensiasiereëls word veral op die werke van Leonhard Euler gebaseer, wat die funksie-begrip ontwikkel het. Newton en Leibniz het met arbitrêr klein positiewe getalle gewerk. Hierdie werkswyse is reeds deur tydgenote as onlogies gekritiseer, byvoorbeeld deur Biskop Berkeley in sy polemiese geskrif The analyst; or, a discourse addressed to an infidel mathematician. Die differensiaalrekening word nogtans ten spyte van heersende onsekerheide konsekwent verder ontwikkel; in die eerste instansie as gevolg van sy talryke toepassings in fisika en ander wiskundige gebiede.
Differensieerbaarheid
'n Verdere definisie: Daar is op die punt x_0 'n kontinue (d.w.s. ononderbroke) funksie r met r(x_0)=0 en 'n konstante L, sodat vir alle waardes van x die volgende geld: Die voorwaardes dat r(x_0) = 0 en dat r op die punt x_0 kontinu is, beteken net dat die  „oorskot“ r(x) vir x naby x_0 na nul konvergeer.
Die vereiste ter voorbeeld
Ter voorbeeld is Daaruit volg dat vir x=1 en x=3 geld. Die funksiewaardes aan die invoere is  f(1)=4/3 en f(3)=0, dit beteken dat die kurwe aan die punte (1\mid 4/3) en (3\mid 0) horisontale raaklyne het, en slegs daar.
Will Sasso
Will Sasso (gebore 24 Mei 1975) is 'n Kanadese akteur, skrywer, en vervaardiger. Hy is bekend vir sy rolle in die rolprente Happy Gilmore (1996), Drop Dead Gorgeous (1999), Southland Tales (2006), en The Three Stooges (2012).
Zinfandel
Zinfandel (in Italië en Duitsland ook bekend as Primitivo, in Kroasië Crljenak Kaštelanski genoem) is 'n rooiwynkultivar wat sy oorsprong in die Kroatiese streek Dalmasië het, maar vandag veral met wyne uit Kalifornië verbind word waar dit danksy gunstige klimaattoestande met warm, sonnige weer en droë lug tot die belangrikste kultivar naas Cabernet Sauvignon en Merlot ontwikkel het en op sowat tien persent van die wingerde (of sowat 20 000 hektaar ) verbou word.
Zinfandel lewer aromatiese donker rooiwyne op met tipiese geure van kaneel, naeltjies, swart peper, vanielje, neutmuskaat, tabak, vygies en donker bosbessies. Die kultivar is egter ook geskik vir rosé- of witwyne.
Zinfandel, wat in die eerste helfte van die 19de eeu in die Verenigde State ingevoer is en vanaf 1850 in Kalifornië gewild geraak het, het sy naam aan 'n verwarring te danke. So is daar oorspronklik aangeneem dat die kultivar geneties verwant sou wees met die Zierfandler, 'n wit kultivar uit Oostenryk. Later het wynboukundiges dit as geneties identies beskryf met die Suid-Italiaanse kultivar Primitivo di Gioia uit Apulië wat op sy beurt moontlik uit die Kroatiese Crljenak gekweek is. Dit is daarnaas nou verwant met die Kroatiese kultivar Plavac Mali.
Neopetrosia problematica
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1930 deur De Laubenfels.
Henry Wadsworth Longfellow
Lewe en loopbaan
In 1835, bedroef oor die dood van sy eerste vrou met wie hy in 1831 getroud is, vestig hy hom op Heidelberg, waar hy onder die invloed van die Duitse Romantiek val. In 1836 keer Longfellow terug na Harvard en vestig hom in die beroemde Craigie House, wat later aan hom gegee is as 'n huweliksgeskenk toe hy weer in 1843 trou. Sy reissketse, Outre-Mer (1835), was egter nie geslaagd nie. In 1839 publiseer hy "Voices of the Night", wat die gedigte "Hymn to the Night", "The Psalm of Life" en "The Light of the Stars" bevat en onmiddellik gewild word. In dieselfde jaar publiseer Longfellow "Hyperion", welke roman sy Europese reise idealiseer. In 1841 verskyn sy "Ballad and Other Poems", wat gunstelinge soos "The Wreck of the Hesperus" en "The Village Blacksmith" bevat en opspraak wek. Die anti-slawerny sentimente wat hy in "Poems on Slavery" (1842) uitdruk bevat egter nie die menslikheid en krag van John Greenleaf Whittier se veroordelings oor dieselfde tema nie. Longfellow was meer tuis in "Evangeline" (1847), 'n verhalende gedig wat byna elke belese huis in die Verenigde State bereik. Dit is 'n sentimentele verhaal van twee minnaars wat geskei word wanneer Britse soldate die "Acadians" (Franse koloniste) verdryf uit die huidige Nova Scotia. Die minnaars, Evangeline en Gabriel, word jare later herenig, soos wat Gabriel aan't sterf is.
Die kenmerkende eienskappe van Longfellow se poësie is sagmoedigheid, eenvoud en 'n romantiese visie wat deur melancholie oorskadu word. Longfellow het oor uitstekende metriese vaardighede beskik, maar kon nie daarin geslaag om die Amerikaanse gees soos sy groot tydgenoot Walt Whitman vas te vang nie. Voorts ontbreek emosionele diepte en verbeeldingskrag in sy werk. Enkele jare na die dood van Longfellow het 'n geweldige reaksie teen sy poësie posgevat, terwyl kritici sy konvensionele gesindheid verwerp het.
Maori-koningsbeweging
'n Maori-koning
Verskeie kandidate van Noordeiland wat versoek is om hulle as kandidate beskikbaar te stel het dit van die hand gewys, maar in Februarie 1857 het 'n hoofman in Oos-Waikato die Waikato-hoofman, Te Wherowhero, voorgestel as die ideale monarg. Ondanks sy aanvanklike teensin, is hy in Junie 1858 in Ngāruawāhia gekroon. Hy het die naam Pōtatau Te Wherowhero, of bloot Pōtatau, aangeneem. Hy was die stigter van die Te Wherowhero-koningshuis.
Die Maori-monarg is vandag 'n niekonstitusionele rol met geen wetlike gesag volgens die Nieu-Seelandse regering nie. Heersende monarge behou die posisie van opperhoof van verskeie belangrike stamme en het 'n bietjie mag oor hulle.
Internasionale Tennisheldesaal
Geskiedenis
Teen die 1950's het die oord egter finansieel gesukkel en die gevaar geloop om gesloop te word om plek te maak vir sakeondernemings. Dit is gekoop en so gered deur Jimmy van Alen, ’n ryk somerinwoner en sportman, en sy vrou, Candy. In 1954 het Van Alen die heldesaal en museum in die casino gevestig. Die VSA-tennisvereniging het die Internasionale Tennisheldesaal amptelik goedgekeur toe die vereniging in 1954 gestig is en in 1986 het die Internasionale Tennisfederasie dit erken. Die eerste mense is in 1955 vereer; teen 2017 was daar 252 vereerdes van 23 lande.
Martina Hingis het in 2015 die eerste wêreldwye ambassadeur van die Internasionale Tennisheldesaal geword.
Beskrywing
Die museum bevat ’n groot versameling artefakte en aandenkings – insluitende video's, foto's, klankopnames, tennistoerusting, trofeë en kuns – oor die geskiedenis van tennis van sy oorsprong tot in die moderne tydperk. Dit word permanent uitgestal in die uitstalruimte van 1 200 m2.
Johnny Kôtze
2015
In 2015 is Kôtze opgeneem in die wyer oefengroep van die Superrugbyspan van die. Hy was ingesluit in hul finale groep vir die seisoen, en was ingesluit in die beginspan vir hul seisoen-openingswedstryd teen die Bulle. Hy het die volle 80 minute van die wedstryd gespeel toe die Stormers hul seisoen in goeie vorm begin het deur 29-17 wenners in die wedstryd in Pretoria uit die stryd te tree.
Ochna arborea var. oconnorii
Die bosrooihout (Ochna arborea var. oconnorii) is 'n struik of klein boompie wat tot die Ochnaceae familie hoort. In Suid-Afrika is die spesie inheems aan Gauteng, Limpopo, Mpumalanga, Noord-Kaap, Noordwes, Oos-Kaap, Wes-Kaap asook Eswatini, Mosambiek en Zimbabwe.
Arundhati Roy
Aktivisme
Nadat haar boek The God of Small Things 'n sukses geword het, het sy realiseer dat sy die potensiaal gehad het om mense se gedagtes en standpunte te beïnvloed. Daarom het sy nie-fiksie boeke begin skryf. Daarbenewens het haar nie-fiksie boeke verskeie temas behandel: anti-globalisering, 'n veldtog teen die Indiese Narmada-Dam-projek, 'n veldtog teen die kapping van die tropiese reënwoud, kritiek op die rol van die Verenigde State in Afghanistan, kritiek op die rol van die Indiese regering en weermag in die Kasjmir-gebied, kritiek op die "staatsterrorisme" van Israel, kritiek op die kernprogram van Indië, kritiek op die Narendra Modi-administrasie, beweer dat armoede in verskeie dele van Indië die Moembaai-aanvalle van November 2008 veroorsaak het, beskuld die Indiese goewerment vir die volksmoord van Tamils in Sri Lanka, ensovoorts.
Gladys George
Gladys George (13 September 1904 – 8 Desember 1954) was 'n Amerikaanse aktrise. Sy was bekend vir haar rolle in die rolprente The Roaring Twenties (1939), The Maltese Falcon (1941), The Best Years of Our Lives (1946), en He Ran All the Way (1951).
Kisjlak
Beskrywing
Die huise in byna al dié soort dorpe was deur 'n klipheining omring. Daar was 'n put op die erf, asook 'n grond- of klei-oond waarin met hout of mis vuurgemaak is. Daar was geen rioolstelsel nie, en dit is vandag nog skaars op dié dorpe.
Noah Ryan Scott
Noah Ryan Scott (gebore 26 Augustus 2000) is 'n Kanadese akteur. Hy is bekend vir sy rolle in die televisiereekse The Rick Mercer Report (2004) en Kid's Town (2013).
Bokseropstand
Die opstand
Yuan Shikai, opperbevelhebber van die Chinese leër in 1895, was in Shandong met sy "Nuwe Leër". Dit was 'n mag van 7 000 soldate, toegerus met Westerse wapens. Dit was die enigste volledig gemoderniseerde Chinese afdeling, maar kon nie met die Westerse lande en Japan in gevegskrag kompeteer nie. Yuan Shikai het die Bokser-rebellie effektief teengestaan en geweier om Cixi se bevele te gehoorsaam dat hy met die Boksers moet saamwerk.
Ná die opstand
Hierdie afname van die keiserlike mag sou die steun van die bevolking heeltemal vernietig. Daarbenewens sou die omgekeer hervormings deur Cixi die bewustheid laat voorkom dat China slegs uit die verval sou kan kom deur 'n republiek te word.
Neopetrosia sapra
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Paranthropus boisei
Fossiele
In 1993 het A. Amzaye fossiele van P. boisei in Ethiopië gevind. Die gedeeltelike skedel het die naam KGA10-525 gekry en is na raming sowat 1,4 miljoen jaar oud. Dit is die grootste skedel van P. boisei wat nog gevind is.
1991 Britse Grand Prix
Die 1991 Formule Een Britse Grand Prix is op 14 Julie 1991 op die Silverstone-renbaan in Silverstone, Brittanje gehou. Dit was die agtste wedren van die kampioenskapseisoen en is deur Nigel Mansell in sy Williams-Renault gewen.
Bobbejaansberg
'n Treintonnel deur die berg maak dit vir die Sishen-Saldanha-spoorlyn moontlik om verby die berg verder teen die kus langs af te beweeg.
Groot moondheid
Kriteria
Sagte mag (Soft power), 'n sekere kulturele gesag buite die land se grense. Die mees opvallende voorbeelde van sagte krag is die kulturele navolging van die Verenigde State in Europa, Japan en selfs China (McDonaldisering), internasionale status en taalgebruik (nou Engels, voorheen Frans) en die godsdienstige gesag wat Saoedi Arabië eis gebaseer op die besit van die Moslem heilige stede van Mekka en Medina.
Stefan Watermeyer
Loopbaan
Ná sy terugkeer na Suid-Afrika sluit hy hom aan by die Pumas vir die 2013 seisoen.
Albert II van Monaco
Opvolging
Prins Albert and Prinses Charlene het intussen 'n tweeling, Prinses Gabriella en Prins Jacques, op 10 Desember 2014 ryker geword. Die troonopvolging is nie meer 'n kwessie nie aangesien Prins Jacques nou daarvoor bestem is.
Gereformeerde kerk Bloemfontein-Noord
Saal
Bloemfontein-Noord het einde 1997 298 belydende en 100 dooplidmate gehad. Einde 2011 was dit 527 en 113 (Bloemfontein-Noord was toe die grootste Gereformeerde kerk in die stad) en einde 2014 onderskeidelik 517 en 99.
Bryan Brown
Bryan Brown (gebore 23 Junie 1947) is 'n Australiese akteur, vervaardiger, en skrywer. Hy is bekend vir sy rolle in die rolprente Breaker Morant (1980), F/X (1986), Cocktail (1988), en Two Hands (1999).
Baccalaureus scientiae
In Suid-Afrika word die BS-graad oor drie jaar geneem, terwyl die nagraadse BS(Hons) 'n bykomende studiejaar behels. Toelating tot die honneursgraad geskied op grond van 'n voldoende hoë gemiddelde in die BS-hoofvak; 'n honneursgraad word vereis vir MS-vlakstudie, en toelating tot 'n doktorsgraad (PhD) is via die MS-graad.
HMS Ark Royal (R07)
Ark Royal is vernoem deur Koningin Elizabeth (Die Koninginmoeder). Hy volg sy susterskepe HMS Invincible (R05) en HMS Illustrious op in diens in 1985. Ook bekend as The Mighty Ark, was hy die vyfde Britse vlootskip wat die naam gedra het van die 1587-vlagskip wat die Spaanse Armada verslaan het in 1588. Oorspronklik sou hy Indomitable gedoop gewees het om by die res van die klas aan te pas, maar dit is verander as gevolg van die openbare reaksie oor die verlies van die Ark Royal-naam ná die afskaffing van die vorige Ark Royal in 1980, ná 30 jaar se diens.
Die voormalige kaptein van HMS Ark Royal en HMS Illustrious, kommandeur Jerry Kyd, het die bevelvoerder van die nuwe Britse Vlootvliegdekskip, die HMS Queen Elizabeth op 27 Februarie 2014 geword.
Wolkberg-Zoeloe
Die vlerkspan is 24–27 mm vir mannetjies en 28–30 mm vir wyfies. Volwassenes is van laat Desember tot vroeg in Januarie op vlerk. Daar is slegs een generasie per jaar.
Francois Venter
Francois Venter (gebore te Bloemfontein op 19 April 1991) is 'n Suid-Afrikaanse rugbyspeler wat vir die op binnesenter speel in die Pro14-reeks.
Loopbaan
Venter het voorheen vir die Blou Bulle in die Vodacombeker- en die Curriebeker-reekse gespeel. Hy het sy toetsdebuut vir die Springbokke op 12 November 2016 teen Engeland in Londen gemaak, op die ouderdom van 25.
William Shatner
Op 13 Oktober 2021 het Shatner na die ruimte gevlieg aanboord van NS-18, 'n Blue Origin subomwentelingskapsule, saam met drie ander mense. Op die ouderdom van 90 jaar, 6 maande en 22 dae, het hy die oudste persoon geword om in die ruimte te vlieg.
2019-Rugbykampioenskapreeks
Die 2019-Rugbykampioenskapsreeks was die agtste jaarlikse rugbytoernooi tussen die nasionale spanne van Argentinië, Australië, Suid-Afrika en Nieu-Seeland. Die kompetisie word bedryf deur SANZAAR, ’n gesamentlike onderneming van die vier lande se nasionale rugbyunies. Die spanne is onderskeidelik die Pumas, Springbokke, Wallabies en die All Blacks.
Formaat
Die formaat vir die 2019-toernooi was soortgelyk aan dié van 2015 verkort weens die Rugbywêreldbeker wat later die jaar in Japan plaasgevind het. Elke span het ’n totaal van drie wedstryde gespeel, en ses in totaal. Met ’n wen het ’n span vier punte verdien, gelykop twee ligapunte, en ’n verloor met agt of meer punte nul ligapunte. ’n Bonuspunt kon verdien word op een van twee maniere: deur ten minste drie drieë meer as die teenstander in ’n wedstryd te druk, of deur met sewe punte of minder te verloor. Die kompetisie se wenner was die span met die meeste ligapunte aan die einde van die toernooi.
Sisiliaanse Mafia
Dit is moeilik om die geskiedenis van die Mafia na te speur weens ’n gebrek aan dokumente. Dit het in die 19de eeu ontstaan, moontlik ná Sisilië se oorgang van feodalisme na kapitalisme vanaf 1812 en die eiland se anneksasie deur die vasteland van Italië in 1860. Die getal grondbesitters op die eiland het geweldig toegeneem, en daarmee saam die aanvraag na iemand wat dispute kon help oplos, kontrakte kon afdwing en eiendomme kon beskerm. Die polisie was nie in staat nie, onder meer weens ’n gebrek aan getalle. Die verskillende gebiede, veral in die weste van die eiland, was ’n groot deel van die jaar in die hande van misdadigers, wat toegeneem het weens armoede. Eiendomsbesitters het hulle tot buitewetlike bemiddelaars en beskermers gewend wat hulle eindelik in die eerste Mafia-clans georganiseer het.
Sisilië ná feodalisme
Die Mafia was (en is steeds) grootliks ’n verskynsel van die weste. Daar was min Mafiabedrywighede in die oostelike helfte van Sisilië. Dit beteken nie daar was min geweld in die ooste nie; die gewelddadigste konflikte oor grond het in die ooste plaasgevind, maar hulle het nie mafiosi betrek nie. In die ooste was die heersende elite meer samehorig en aktief tydens die oorgang van feodalisme na kapitalisme. Hulle het groot groepe beskermers gehad wat enige opkomende gewelddadige groepe opgeneem of onderdruk het. Verder was die grond in die ooste gewoonlik in minder en groter landgoedere verdeel en daar was dus minder grondeienaars, en hulle het dikwels beskermers gehad wat hul grond voltyds gepatrolleer het. In die weste was die landgoedere kleiner en het die eienaars nie voltydse beskermers nodig gehad nie. Dit was vir hulle goedkoper om hul beskerming aan ’n mafioso uit te kontrakteer. ’n Mafioso in dié streke kon ’n paar eiendomme gelyk beskerm; hy was dus onafhankliker en kon hoër pryse vra.
Neophrissospongia nana
Neophrissospongia nana is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Trapesium
met h as die hoogte en a en b as die twee basis lengtes.
Gelykstroom
Stroombane
'n GS stroombaan, is 'n elektriese stroombaan wat bestaan uit enige kombinasie van spanningsbronne, stroombronne en resistors. In hierdie geval is die spannings en strome in die stroombaan onafhanklik van tyd en die huidige spanning en stroom hang is onafhanklik van die vorige spanning en stroom. Die stelsel vergelykings om so stroombaan op te los het geen integrale of afgeleides met betrekking tot tyd nie.
Sisiliaanse Mafia
Herlewing ná fascisme
Op die ou end kon die Mafia egter nie die proses keer nie en baie grondbesitters het hul grond verkoop aan mafiosi, wat meer geld as die regering aangebied het.
Ontsiering van Palermo
In die tydperk ná die oorlog het Palermo ’n groot bou-oplewing beleef. Bomme het meer as 14 000 mense dakloos gelaat en migrante het van die platteland af ingestroom. Daar was dus ’n groot aanvraag na nuwe huise. ’n Groot deel van die bouwerk is met openbare geld gesubsidieer. In 1956 het twee amptenare met Mafiabande, Vito Ciancimino en Salvatore Lima, beheer oorgeneem van Palermo se kantoor van openbare werke. Tussen 1959 en 1963 is sowat 80 persent van boupermitte aan net vyf mense toegeken, van wie nie een groot bou-ondernemings verteenwoordig het nie en wat moontlik frontmanne van die Mafia was. Boumaatskappye wat nie Mafiabande gehad het nie, is gedwing om beskermingsgeld te betaal. Baie geboue is onwettig opgerig en die Mafia het enigiemand afgeskrik wat dit bevraagteken het. Die gevolg van hierdie bouery sonder beheer was die sloping van baie historiese geboue en die oprigting van woonstelblokke, waarvan baie nie aan standaarde voldoen het nie.
Tweede Mafiaoorlog
Terselfdertyd het die Corleonesi ’n veldtog gevoer teen joernaliste, amptenare en polisiemanne wat dit gewaag het om hulle teen te gaan. Die polisie was gefrustreerd oor die gebrek aan hulp van getuies en politici. Op die begrafnis van ’n polisieman wat in 1985 deur mafiosi vermoor is, het polisiemanne twee politici wat dit bygewoon het, beledig en op hulle gespoeg. ’n Geveg het tussen hulle en militêre polisiemanne uitgebreek.
Lawameer
thumb|220px|Die lawameer by die [[Nyiragongo-vulkaan in die Republiek die Kongo in 'n gesmelte stadium.]] thumb|220px|Die lawameer by die Erta Ale-vulkaan in [[Ethiopië.]] thumb|220px|Die lawameer van Halemaʻumaʻu by [[Kīlauea, Hawaii.]] thumb|220px|'n Lugfoto van die lawameer in die Pu’u ’Ō’ō-krater aan Kīlauea se oostelike skeursone.
UMlalazi-dwergverkleurmannetjie
Bradypodion caeruleogula, die Dhlinza-dwergverkleurmannetjie, Eshowe-dwergverkleurmannetjie of uMlalazi-dwergverkleurmannetjie is endemies aan KwaZulu-Natal, Suid-Afrika. Dit word in die Dlinza-, Entumeni- en Ongoye-woude aangetref.
Sisiliaanse Mafia
Moderne Mafia in Italië
In 2015 het ’n ondersoek onthul die Mafia trek voordeel uit die Europese migrantekrisis en dat hulle vlugtelinge uitbuit.
Op 22 Januarie 2018 is 58 mense in Caltanissetta, Palermo, Enna, Ragusa, Agrigento en Catania gearresteer wat bande met 16 Mafiafamilies gehad het. Van die algemeenste aanklagte was Mafiabande, dwelmsmokkelary, afpersing, bedrog en die koop van stemme. Onder die gearresteerdes was die burgemeester van San Biagio Platani wat aangekla is van die verkryging van die Mafia se goedkeuring in die aanvaarding van kandidate in die plaaslike verkiesing van 2014. Twee maatskappye in Sisilië wat ontvangsentrums vir vlugtelinge bestuur het, is geteiken vir beskermingsgeld en 27 besighede is geteiken vir afdreiging.
Hiërargie van die clan
Benewens sy lede maak Cosa Nostra gebruik van "vennote". Dit is mense wat vir ’n clan (of meer as een clan) werk of dit bystaan, maar nie volle lede is nie. Dit sluit korrupte amptenare en voornemende mafiosi in. Die mafiosi beskou ’n vennoot bloot as ’n werktuig, iemand wat hulle kan "gebruik".
Lidmaatskap
’n Mafioso se wettige beroep, indien enige, beïnvloed nie sy aansien in Cosa Nostra nie. Histories het die meeste mafiosi onbelangrike werke gehad en baie base het glad nie gewerk nie. Professionele mense soos prokureurs en dokters word in die organisasie aangetref en word gebruik vir watter nuttige bekwaamhede hulle ook al het.
Kommissies
’n Belangrike funksie van die kommissies is om die gebruik van geweld te reguleer. ’n Mafioso wat byvoorbeeld ’n moord in ’n ander clan se gebied wil pleeg, moet die plaaslike baas se toestemming vra; die kommissies dwing dié reël af. Enige moord op ’n mafioso of gesiene individu (polisieman, prokureur, politikus, joernalis, ens.) moet deur ’n kommissie goedgekeur word. Sulke dade kan ander clans moontlik ontstel en ’n oorlog ontketen. Die kommissie is dus ’n manier waarop hulle goedkeuring kan kry.
Inisiasieseremonie
Die elemente van die seremonie het in die loop van die Mafia se geskiedenis min verander. Hierdie elemente was al die onderwerp van baie nuuskierigheid en gissings. Die sosioloog Diego Gambetta wys daarop dat die Mafia, ’n geheime misdaadorganisasie, nie die risiko kan loop dat sy nuwe lede vorms invul of kontrakte teken nie, want die polisie kan daarop beslag gelê. Hulle gebruik dus ’n outydse ritueel. Die elemente daarvan is met opset spesifiek, bisar en pynlik sodat die gebeure beide onvergeetlik en ondubbelsinnig is. Daar is ook verskeie senior mafiosi teenwoordig as getuies. Die deelnemers hoef nie een om te gee wat die simbole beteken nie, en die simbole het dalk ook geen wesentlike betekenis nie. Die punt van die ritueel is om geen twyfel te laat oor die mafioso se nuwe status nie sodat dit nie sommer ontken of opgehef kan word nie.
Omertà
Omertà is ’n kode van stilswye en geheimhouding wat mafiosi verbied om hul kamerade aan die polisie te verraai. Die straf vir die oortreding van die kode is die dood, vir die verraaier en soms ook sy familie. Mafiosi meng gewoonlik nie met die polisie nie (behalwe wanneer hulle ’n korrupte polisieman wil omkoop as dit nodig is). ’n Mafioso sal byvoorbeeld nie die polisie bel as hy die slagoffer van ’n misdaad was nie. Daar word van hom verwag om self die probleem op te los, anders sal dit sy reputasie ondermyn as ’n vermoënde beskermer van ander. Sy vyande sal hom dan as swak en kwesbaar beskou.
Die behoefte aan geheimhouding en onopvallendheid beïnvloed die tradisies en optrede van die mafiosi. Hulle word afgeraai om alkohol te drink of ander dwelms te gebruik, want in ’n beskonke toestand sal hulle meer geneig wees om sensitiewe inligting uit te blaker. Hulle is dikwels ook teruggetrokke teenoor vreemdelinge om ongewenste aandag te vermy. Die meeste Sisiliane is baie verbaal en uitdrukkingsvol, maar mafiosi neig om saakliker en stemmiger te wees. Hulle mag niks neerskryf oor hul bedrywighede nie sodat die polisie nie getuienis kan ontdek nie.
Ander aktiwiteite
Politici oorreed soms die Mafia om stemme vir hulle te werf tydens verkiesings. Die blote steun van ’n mafioso kan beteken sy kliënte, familie en vennote stem almal vir die betrokke kandidaat. ’n Invloedryke mafioso kan duisende stemme op ’n kandidaat verenig. Die Italiaanse parlement het ’n groot getal setels (945, rofweg 1 per 64 000 burgers) en baie politieke partye wat daarom meeding. Dit beteken ’n kandidaat kan met net ’n paar duisend stemme wen. Politici betaal gewoonlik die steun met gunste terug, soos die sabotasie van polisie-ondersoeke, kontrakte of permitte.
In 2007 het die Italiaanse kleinsakeondernemingsvereniging Confesercenti in ’n publikasie berig sowat 25,2 persent van Sisiliaanse besighede skuld geld aan woekeraars (mense wat geld uitleen), wat sowat €1,4 miljard per jaar in terugbetalings ontvang. Dié bedrag het tydens die resessie van die laat 2000's gestyg omdat banke minder geld uitgeleen het en meer mense dus geld van die Mafia geleen het.
Dysidea implexa
Dysidea implexa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Swartberg-dwergverkleurmannetjie
Verspreiding
Dit is endemies aan die Swartberge in die Wes-Kaap. Dit kom in die Swartberg-natuurreservaat voor en word ook by Groot Swartberg aangetref.
Habitat
Die Swartberg-dwergverkleurmannetjie is boomliewend en woon in bergfynboshabitat.
Neopetrosia truncata
Neopetrosia truncata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gereformeerde kerk Bloemfontein-Suidheuwels
duimnael|regs|230px|Mev. Breggie en ds. Naas du Plessis, predikantpaar van 1974 tot 1979.
Engela van Rooyen
Outobiografiese werke
Haar jeugherinneringe Met ’n eie siekspens  is in 1995 op die kortlys vir die toekenning van die CNA-prys en die ATKV-Prosaprys en in 1996 op die kortlys vir die toekenning van die Helgaard Steyn-prys. Sy slaag daarin om die intens persoonlike herinneringe op bedrewe wyse oor te dra sodat die karakters werklike gestalte kry en die ontbering en stryd om oorlewing by die leser aanklank vind as ’n meer universele belewenis. Die gemeenskap van die kerklike arbeidskolonie in die harde natuuromgewing van Kakamas aan die Oranjerivier se alledaagse stryd teen die natuur word universeel as soortgelyk aan die stryd van alle mense met hulle aardse woonplek. Hier is mense op mekaar aangewese en staan mekaar by in geboorte, dood en tussenin, sodat die oorweldigende gevoel van meelewendheid almal positief stem. Dit is hierdie warm menslikheid wat van die herinneringe iets spesiaals maak en veel meer as net kontreikuns oor ’n streek se mense en dinge. Verdere kleur word verleen deur die vermaaklike staaltjies oor die handelswyse en gesegdes van die inwoners, wat nie net die menslikheid van die kolonie verder illustreer nie, maar ook ’n vaslegging is van ’n ryk Boerekultuur van vanslewe se dae. "'n Groot stuk Afrika." "Dit het die aardsheid en egtheid van 'n Brueghel-skildery." "Een van die mooiste boeke wat ek nog in Afrikaans gelees het." "'n Treffende stuk werk, volstrek eerlik en gedra deur 'n wete van eie waardigheid."
Strumaria tenella
Die plant het twee subspesies:
Liter
Die huidige definisie, wat in 1964 aanvaar was, is dieselfde as die oorspronklike definisie: die liter is in presiese verhouding met die meter gedefinieer en is sinoniem met die kubieke desimeter, d.i. 1 liter is presies 1 dm3.
Frances Gifford
Frances Gifford (7 Desember 1920 – 16 Januarie 1994) was 'n Amerikaanse aktrise. Sy was bekend vir haar rolle in die rolprente Hold That Woman! (1940), Border Vigilantes (1941), Jungle Girl (1941), en Tarzan Triumphs (1943).
Nyck de Vries
Nyck de Vries (gebore 6 Februarie 1995) is 'n Nederlandse renjaer wat tans as reserwejaer vir die Mercedes AMG Petronas F1-span dien. Hy het die 2020–21 Formule E Wêreldkampioenskap en die 2019 FIA Formule 2 Kampioenskap gewen, sowel as die 2010 en 2011 Knortjor Wêreldkampioenskappe. Hy was van Januarie 2010 tot Mei 2019 by die McLaren-program vir jong bestuurders ingeskryf en vanaf Oktober 2016 tot Augustus 2019 by die Audi Sport- renakademie. De Vries het sy Formule Een-buiging in September 2022 vir Williams by die 2022 Italiaanse Grand Prix gemaak.
Op 8 Oktober 2022 word bekendgemaak dat hy in 2023 voltyds vir AlphaTauri gaan jaag. Hy volg Pierre Gasly op wat na 2022 na Alpine verskuif.
Formule 1-uitslae
† Uitgeval, maar wel geklassifiseer, omdat hy meer as 90% van die renafstand afgelê het.
Denimbroek
'n Denimbroek of jeans (IFA: [dʒiːnz]) is 'n broek wat uit die katoenkepertekstiel denim vervaardig word. Denimbroeke is aanvanklik hoofsaaklik vir buite-arbeid ontwerp, maar het in die 1950's veral onder tieners gewild begin raak. Historiese klere-etikette wat denimbroeke vervaardig het, is bv. Levi's en Wrangler.
Caroline, Prinses van Hannover
Opvolging
Prinses Caroline was die vermoedelike troonopvolger van Monaco omdat haar broer, Albert II van Monaco, tot op 10 Desember 2014 geen wettige kinders gehad het nie.
Russiese misdadigertatoes
Oorsprong
In die 1930's het Russiese misdadigerklasse ontstaan, soos die masti ("kleure" by speelkaarte) en die wori w zakone of blatnije (hoog aangeskrewe diewe), en daarmee saam ’n tatoekultuur om rang en reputasie aan te dui. Tot met die Tweede Wêreldoorlog het enige tatoe op ’n misdadiger gedui; die enigste uitsonderings was matrose se tatoeëermerke.
Teefoorlog
Ná die Tweede Wêreldoorlog was daar ’n skeuring in die misdaadwêreld. Baie gevangenes het in strafeenhede geveg, en dit was teen die diewe se gedragskode dat enige gevangene in die weermag dien of op enige manier met die owerhede saamwerk. Baie diewe wat geveg het, moes weer onder in die hiërargie begin en is gebrandmerk as ’n frajer (buitestander), moezjik (kleinboer) of soeka (verraaier, teef). Dit was deel van ’n magstryd; deur die soeki, of "tewe", te verwerp het die "ware" diewe ’n groter deel gekry van die beperkte bronne in die tronk.
Hand- en ringtatoes
Tatoeëermerke aan die hande en vingers was algemeen. Onder vroue was palmtatoes met beledigings in die 1940's en '50's gewild.
Dysidea ligneana
Dysidea ligneana is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Lancia LC1
Die Lancia LC1 is 'n reeks sportmotors wat deur Lancia gebou is vir deelname aan die Le Mans 24-uur-wedren vanaf 1982 tot 1983. Die motors het drie oorwinnings behaal in die 1982-seisoen.
Blantyre
Geskiedenis
Van 1876 tot 1905 was die stedelike ontwikkeling van Blantyre beperk tot drie spesifieke gebiede binne 2 km van mekaar: die Blantyre-sending, Mandala (die Europese handelsonderneming) en die driehoek wat deur die regeringsone en handelsentrum gevorm is tussen Haile Selassieweg, Glyn Jonesweg en Hannoverstraat. Een van die oudste geboue wat steeds staan, is die St Michael and All Angels Church wat deur die Skotse sendelinge laat bou is. Dit dateer van 1891 en is opgerig deur ’n span plaaslike werkers met geen kennis van Europese argitektuur of boutegnieke nie. Stedelike ontwikkeling is verder aangehelp deur die bou van ’n spoorlyn.
Tadao Ando
13 September 1941
Gereformeerde kerk Vleuels
Stigting
Die gemeente wat sedert 2003 as Vleuels bekendstaan, het in 1942 van die Gereformeerde kerk Bloemfontein afgestig as die Gereformeerde kerk Bloemfontein-Wes. Aanvanklik het die nuwe gemeente sy eredienste GK Bloemfontein se kerk gehou. In 1949 kon Bloemfontein-Wes tot kerkbou oorgaan op 'n perseel op die hoek van Tweedelaan en Henrystraat, Westdene, besonder na aan GK Bloemfontein se kerk op die hoek van Zastron- en Wes-Burgerstraat. Die argitek was vermoedelik Hendrik Vermooten. Namate Westdene ál meer 'n sakebuurt geword het, het die naglewe en gepaardgaande misdaad toegeneem. In April 1999 is die kerk gevandaliseer toe die preekstoel aan die brand gesteek en die hoeksteen beskadig is. Later in daardie jaar is die kerkperseel aan die Georgiu-trust verkoop (wat later ook GK Bloemfontein se kerk sou koop en afbreek). Bloemfontein-Wes se kerk is in 2001 gesloop om plek te maak vir Nedbank se streekshoofkantoor.
Nuwe kerksentrum
As tussentydse reëling is die gemeente se eredienste in die St. Michealskool in Brandwag se skoolsaal gehou en daarna in dieselfde skool se kapel. In dié tyd (2003) is besluit om die gemeente se naam te verander na Vleuels om saam te val met die veranderende omstandighede en verskuiwing van die kerkgebou, hoewel die gemeentegrense steeds die weste van Bloemfontein beslaan het. Destyds het die gemeente 209 belydende en 44 dooplidmate gehad, vergeleke met 125 en 19 einde 2014, maar 522 en 122 in 1993. Bouwerk het toe begin aan die nuwe kerkgebou op die gemeente se erf in die westelike woonbuurt Langenhovenpark, waar reeds in 1984 ’n gemeente van die NG Kerk gestig is, NG gemeente Langenhovenpark, wat einde 2014 1 686 belydende en 507 dooplidmate gehad het.
Blantyre
Ekonomie
Blantyre het ’n stewige basis vir volhoubare ekonomiese groei en ’n gediversifiseerde, moderne ekonomie met baie werkgeleenthede. Die handel- en nywerheidsektore is die sterkste naas landbou en lewer dus ’n groot bydrae tot die BBP. Dit bied verreweg die meeste werkgeleenthede in die stad. Blantyre het agt nywerheidsgebiede met baie fabrieke: Makata, Limbe, Ginnery Corner, Maselema, Chirimba, South Lunzu, Maone en Chitawira. Eersgenoemde twee is vir swaar nywerhede. Chitawira en Maselema is klassieke voorbeelde van gebiede met ligte nywerhede. Al die nywerheidsgebiede is geleë aan die oewers van die belangrikste riviere of spruite in die stad.
Singaraja
Singaraja (uitgespreek as singa-rad-ja) is 'n stad in Indonesië op die Bali-eiland in die Bali-provinsie. Singaraja was tot 1958 die hoofstad van die provinsie (nu Denpasar). Die naam beteken plek van die leeukoning (Singa = leeu en raja = koning). Die stad lê in die regentskap Buleleng en het geen eie burgemeester nie, maar 'n regent vir die gebied.
Sons of England
Doelstellings
Die organisasie wou die kultuur en die ekonomiese belange van die Engelssprekendes beskerm en uitbrei. Dit wou ‘n bydrae lewer tot die opbou van die land en die beste Engelse tradisies en waardes handhaaf. Sosiale byeenkomste en uitstappies is vir die lede georganiseer om sosiale en sakebande tussen lede aan te moedig. Immigrasie uit Engeland is aktief bevorder. Pogings om Engelsmedium-onderrig te bevorder is aangepak en veral om ‘n hoë standaard van gesproke en geskrewe Engels te verkry. Om Engelssprekende onderwysers te werf is beurse aan onderwysstudente uit Engelssprekende gesinne toegeken. Veral in tyd van nood het die organisasie steun aan sy lede gebied. In 1919 is ‘n spesiale oorlogsgedenkfonds gestig. Weduwees is ondersteun en hulp is gebied met die opvoeding van weeskinders. Werkloosheids- en ongeskiktheidstoelaes is betaal. Doktersrekeninge en begrafniskoste is waar nodig vereffen. Alhoewel die vereniging nie ‘n spesifieke politieke party ondersteun het nie, het dit wel ‘n openlike gespreksforum gebied vir die probleme wat Engelssprekendes in Suid-Afrika ondervind het. Die lede is ook aktief in plaaslike liefdadigheidswerk.
Blantyre
Vervoer
Vlugte van Suid-Afrika en ander Afrika-lande land op die Chileka Internasionale Lughawe, ’n paar kilometer van die middestad af. Dit is die hoofbasis van die land se lugdiens, Air Malawi. Planne om die lughawe te verbeter en vergroot is al aangekondig.
Winkels
By die Chichiri-winkelsentrum is moderner winkels met ’n groot verskeidenheid goedere en dienste, onder meer bank- en OTM-dienste. Daar is restaurante, kettingwinkels, fliekteaters, apteke, bloemiste, haarkappers en veel meer.
Sigma (letter)
Sigma (hoofletter Σ, kleinletter σ of ς) is die agttiende letter van die Griekse alfabet. In die Griekse numeriese stelsel het dit 'n waarde van 200.
Krap
Krappe (Brachyura) is 'n groep van kreefagtige diere wat aan die orde van tienpotiges (Decapoda) behoort. Die wetenskaplike naam, Brachyura, beteken letterlik kort stert en verwys na die agterlyf wat, anders as ander kreefagtiges, nie 'n sigbare stert het nie.
Pous Paulus II
Die Konklaaf van 1464
By die eerste stemming op 30 Augustus 1464 kry Pietro 11 van die 19 stemme, drie kort om verkies te word. Die kardinale mag egter na die verkiesing hulle stem verander (die reg van "accessus") en sodoende het Pietro die drie stemme wat hy nodig gehad het, gekry en word dus verkies om Pous Pius II op te volg. Hy wou eers die naam Formosus II neem maar die naam beteken "aantreklik" en die kardinale was nie daarvoor te vinde nie. Sy tweede keuse was Markus, maar dit was die strydkreet van Venesië en ook nie aanvaarbaar nie. Niemand het egter beswaar gehad teen die naam Paulus II nie. Hy word op 16 Desember 1464 gekroon deur kardinaal Rodrigo de Borja y Borja en regeer tot sy dood op 26 Julie 1471. Hy word opgevolg deur Pous Sixtus IV. Die naam ‘Paulus’ beteken 'die kleintjie'.
Pontifikaat
Pous Paulus II het die eerste karnaval in Rome georganiseer en hele volk van Rome daarby betrek om liefdadigheids werk vir die armes te doen. In sy bul "Ineffabilis providentia" bepaal hy dat die jaar 1475 'n jubeljaar sou wees; hy sterf egter in 1471. In 1469 verleen hy dispensasie vir die troue van Charles van Frankryk, seun van Charles VII van Frankryk en broer van koning Lodewyk XI, en Maria van Boergondië, hoewel hulle verwant was. Die huwelik is nooit voltrek nie.
Dysidea navicularis
Dysidea navicularis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Margaret Gibson (aktrise)
Margaret Gibson (14 September 1894 – 21 Oktober 1964) was 'n Amerikaanse aktrise. Sy was bekend vir haar rolle in die rolprente The Hidden Law (1916), The Woman in the Web (1918), The Money Corral (1919), en Across the Border (1922).
Weichai Group
Waterstofaangedrewe voertuie
Die eerste gemeenskaplike onderneming met Ballard Power sal tot 2021 jaarliks sowat 2 000 brandstofselle vervaardig waarmee aanvanklik veral busse aangedryf word.
Olivier Panis
Formule Een
Panis het 'n skokoorwinning behaal in die Grand Prix van Monaco in 1996. Panis het 14de op 'n nat baan begin en ander mededingers op die smal baan verbygesteek, waaronder Martin Brundle, Mika Häkkinen en Johnny Herbert, en die verandering na gladde bande perfek bereken. Hy het Eddie Irvine by die Lowes-haarnaald verbygesteek en het in die derde plek gelê voordat die Williams-Renault van Damon Hill en Benetton-Renault van Jean Alesi albei tegniese probleme ondervind het. Panis se oorwinning was die Ligier-span se eerste oorwinning in 15 jaar (en hul laaste), en dit was die eerste oorwinning in 'n Franse motor in Monaco in 66 jaar.